Blakstad videregående skole

Blakstad videregående skole lå i Froland kommune, i Aust-Agder fylke. Skolen var lokalisert to steder, Blakstad og Skarsbru.

Lokalitetene på Blakstad lå på tettstedet Blakstad, ca. 10 km fra Arendal, og ca. 1 km fra Osedalen som er kommunesenteret i Froland kommune. Her lå hovedadministrasjonen og elevinternatet.

Lokalitetene på Skarsbru ligger på Skarsbru ca. 5 km unna. Skolen ligger nær Songeelva, og har NAF glattkjøringsbane og Skarsbru trav – og ridebane som nærmeste naboer. Her finner man yrkessjåførtilbudene og  øvingsområder for Anleggsteknikk og Transport og logistikk. Vg3 Anleggsmaskinmekaniker holder også til på Skarsbru.  

Skolen hadde ca. 110 ansatte og ca. 300 elever. I tillegg var et kurs- og ressurssenter en integrert del av skolen, og hadde ca. 350 kursdeltakere årlig.

 Skolens opplæringstilbud 
Anleggsmaskinmekaniker
Anleggsteknikk
Arbeidsmaskiner
Bygg- og anleggsteknikk
Byggteknikk
Klima-, energi- og miljøteknikk
Transport og logistikk

Skolens historikk
Blakstad videregående skole forløper startet opp i 1933, som en privat snekkerskole drevet med tilskudd fra fylke. Skolen ble kalt Aust-Agder husflids- og håndverkerskole. I 1938 overtok fylket og skolen fikk navnet Aust-Agder fylkesarbeidsskole. Skolen ble underlagt Landbruksdepartementet. 

I 1952 ble skolen overført til Kirke- og undervisningsdepartementet og skiftet status fra arbeidsskole til yrkesskole. Skolen endret navn til Aust-Agder fylkes yrkesskole for håndverk og industri. I 1962 endret den navn til Aust-Agder fylkes yrkesskole.Aust-Agder fylkes yrkesskole på lærertur til kontinentet, Avtrykk.no, 17.09.2019 To år senere overtok fylket ansvaret for de videregående skolene og skolen endret navn til Blakstad yrkesskole.Skolens historie  

I 1994 ble navnet endret til Blakstad videregående skole. 
Dette het skolen til den ble slått sammen med Sam Eyde videregående skole 1. januar 2013.

Arkivet
Arkivet etter skolen befinner seg på KUBEN i Arendal. Arkivet omfatter bl.a. møtebøker, journaler, saksarkiv, noen fotografier samt elev- og personalinformasjon.

Referanser

 Eksterne lenker 
 Blakstad vgs' egne nettsider


Kategori:Tidligere videregående skoler i Aust-Agder
Kategori:Frolands historie